
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 317 

11 Φεβρουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της οικ. 2745/177/12.2.01 κοινής υπουρ¬ 
γικής απόφασης περί «Σύσταση και λειτουργία της 
Ειδικής Υπηρεσίας Διαχείρισης Επιχειρησιακών 

Προγραμμάτων υΒΒΑΝ II». 

Σύνταξη μελετών επισκευής κτιρίων που υπέστησαν 
μόνον ελαφρές βλάβες στους τοίχους πλήρωσης 
από το σεισμό της 18ης Ιουνίου 2003 σε περιοχές 

του Δήμου Μεσσαπίωντου Ν. Εύβοιας. 

Τροποποίηση της Υ.Α.Σ. οικ./5122/ΤΠ 36/23.5.2001 
Απόφασης του Υφυπουργού Περιβάλλοντος, Χω¬ 
ροταξίας και Δημοσίων Έργων περί δυνατότητας 

αλλαγής χρήσεως δανείου ανακατασκευής. 

Προϋποθέσεις για τη χορήγηση δανείων και δυνατότητα 
μεταφοράς τους για ανακατασκευή κατοικίας ή αυτο¬ 
στέγαση σε άλλη θέση σύμφωνα με το Ν. 2539/97. 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από το σεισμό 
της 18ης Ιουνίου 2003 σε ευρύτερες περιοχές του 

Δήμου Μεσσαπίωντου Ν. Εύβοιας. 

Συγκρότηση συνεργείου υπερωριακής απασχόλησης 
των υπαλλήλων του Διοικητικού Προσωπικού της 
Σιβιτανιδείου Δημόσιας Σχολής Τεχνών και Επαγ¬ 
γελμάτων για το Α’ εξάμηνο 2004. 

Τροποποίηση των διατάξεων των περιπτώσεων α και β 
της παρ. 4α του άρθρου 10 του Καταστατικού του 
Ταμείου Συντάξεων Π ροσωπικού της Τράπεζας της 


Ελλάδος (ΤΣΠ-ΤΕ). 7 

ΑΠΟΦΑΣΕΙΣ 

Αριθ. 120.085 (1) 


Τροποποίηση της οικ. 2745/177/12.2.01 κοινής υπουργι¬ 
κής απόφασης περί «Σύσταση και λειτουργία της Ειδι¬ 
κής Υπηρεσίας Διαχείρισης Επιχειρησιακών Προ¬ 
γραμμάτων υΒΒΑΝ II». 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 29Ατου Ν. 1558/1985 «Κυβέρνηση και Κυ¬ 


βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27 του Ν. 2081/1992 (ΦΕΚ 154/Α) και τροποποι¬ 
ήθηκε μετο άρθρο 1 παρ. 2ατου Ν. 2469/1997 (ΦΕΚ38/Α). 

2. Τον Κανονισμό (ΕΚ) 1260/99 του Συμβουλίου της 
21.6.1999. 

3. Τον Ν. 2860/2000 (ΦΕΚ 251/Α/14.11.2000) και ειδικο¬ 
ί τέρα τα άρθρα 20 παρ. 2, 4,5, 6 και 7. 

4. Την Ανακοίνωση της Κοινοτικής Πρωτοβουλίας υΒ¬ 
ΒΑΝ II για την περίοδο 2000-2006, η οποία δημοσιεύθηκε 
στην Εφημερίδα των Ευρωπαϊκών Κοινοτήτων στις 18 

2 Μάίου 2000, την αρμοδιότητα διαχείρισης και εφαρμογής 
της οποίας έχει το Υπουργείο Περιβάλλοντος Χωροτα¬ 
ξίας και Δημοσίων Έργων. 

5. Τα Π.Δ. 178/2000 «Οργανισμός του Υπουργείου Εθνι- 

3 κής Οικονομίας» (ΦΕΚ 165/Α/14.7.2000). 

6. Τις Διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 

4 Υπουργείο Οικονομίας και Οικονομικών» (ΦΕΚ 57/Α). 

7. Την οικ.2745/177/12.2.01 κοινή υπουργική απόφαση 
περί «Σύσταση και λειτουργία της Ειδικής Υπηρεσίας Δια¬ 
χείρισης Επιχειρησιακών Προγραμμάτων υΒΒΑΝ II». 

8. Το γεγονός ότι από την απόφαση αυτή προκαλείται 

5 ακαθόριστη δαπάνη, η οποία θα αντιμετωπιστεί από πι¬ 
στώσεις του Προϋπολογισμού Δημοσίων Επενδύσεων. 

9. Τις ανάγκες της λειτουργίας της Ε.Υ. Διαχ. Ε.Π. υΒ¬ 
ΒΑΝ II, αποφασίζουμε: 

Την τροποποίηση του άρθρου 4 της οικ. 2745/177/ 
12.2.01 Κ. Υ Α. περί «Σύσταση και λειτουργία της Ειδικής 
Υπηρεσίας Διαχείρισης Επιχειρησιακών Προγραμμάτων 
υΒΒΑΝ II» ως εξής: 

Άρθρο 4 

Προσωπικό της Διαχειριστικής Αρχής 

1. Η στελέχωση της Υπηρεσίας Διαχείρισης των Επιχειρη¬ 
σιακών Προγραμμάτων της Κοινοτικής Πρωτοβουλίας υΒ¬ 
ΒΑΝ 11 γίνεται με προσωπικό αποκλειστικής και πλήρους απα¬ 
σχόλησης, σύμφωνα μετο άρθρο 7 παρ. 2του Ν. 2860/2000. 

2. Το προσωπικό της Υπηρεσίας διαχειρίζεται θέματα 
των Επιχειρησιακών Προγραμμάτωντης Κοινοτικής Πρω¬ 
τοβουλίας υΒΒΑΝ II δύναται να ανέλθει σε 15 άτομα, εκ 
των οποίων 2 τουλάχιστον στο γραφείο ΟΠΣ, και ειδικό¬ 
τερα, κατά κατηγορία: 

Α. Κατηγορία Πανεπιστημιακής Εκπαίδευσης, μέχρι 12 
θέσεις. 

Β. Κατηγορία Τεχνολογικής Εκπαίδευσης, μέχρι 1 θέση. 
Γ. Κατηγορία Δευτεροβάθμιας Εκπαίδευσης, μέχρι 2 
θέσεις. 

3. Για την αποτελεσματικότερη λειτουργία της Υπηρε¬ 
σίας Διαχείρισης των Επιχειρησιακών Προγραμμάτων 
της Κοινοτικής Πρωτοβουλίας υΠΒΑΝ II και ειδικότερα 
όσον αφορά τις αρμοδιότητες της μονάδας Β' Παρακο¬ 
λούθησης και Διαχείρισης που περιγράφονται στα σημεία 
1 α, 1 β, 1 ε, 1 στ, 3, 4 και 5 της παραγράφου Β του άρθρου 
3, μέχρι 2 άτομα από το παραπάνω προσωπικό της θα εί¬ 
ναι εγκατεστημένο σε κάθε ένα από τα Τοπικά Γραφεία 
της Κομοτηνής και του Ηρακλείου Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΧΡΙΣΤΟΔΟΥΛΑΚΗΣ ΚΩΣΤΑΣ ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 8469/πε/Β8β (2) 

Σύνταξη μελετών επισκευής κτιρίων που υπέστησαν μό¬ 
νον ελαφρές βλάβες στους τοίχους πλήρωσης από το 
σεισμό της 18ης Ιουνίου 2003 σε περιοχές του Δήμου 
Μεσσαπίωντου Ν. Εύβοιας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΤΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξης Νομοθετικού Περιεχομένου 
«Περί αποκαταστάσεως ζημιών εκ των σεισμών 1978 εις 
περιοχήν Βορ. Ελλάδος και ρυθμίσεις συναφών θεμά¬ 
των» κ.λπ., που κυρώθηκε με το Ν. 867/79 (ΦΕΚΑ'24) και 
ειδικότερα το άρθρο3παρ. 13 αυτού. 

2. Το 1190/81 (ΦΕΚ203/Α/30.7.81) «περί κυρώσεωςτης 
από 26.3.81 Πράξεως Νομοθετικού Περιεχομένου του 
Προέδρου της Δημοκρατίας περί αποκαταστάσεως ζη¬ 
μιών εκ σεισμών 1981». 

3. Τις διατάξεις του Ν. 2576/98 άρθρο 10 «Περί οργανι¬ 
σμού της ΓΓΔΕ του ΥΠ ΕΧΩΔΕ». 

4. Την Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αν. Υπουργού ΠΕΧΩΔΕ., 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

5. Την Απόφαση οικ/1356/4/24.6.91 (ΦΕΚ 430 Β') περί 
καθορισμού αμοιβών μηχανικών για εκπόνηση μελετών 
και επίβλεψη αποκατάστασης κτιρίων που υπέστησαν 
βλάβες από τον σεισμό. 

6. Την Κοινή Απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και του Υπουργού ΠΕ¬ 
ΧΩΔΕ περί «Ανάθεσης αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Ιωάννη Τσακλίδη και 
Ροδούλα Ζήση». 

7. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της περιοχής του 
Δήμου Μεσσαπίωντου Ν. Εύβοιας. 

8. Την Κοινή Απόφαση 5035/Α32/25.8.03 (ΦΕΚ 1252/ 
Β/2.9.2003) του Υπουργού Οικονομίας και Οικονομικών 
και των Υφυπουργών Εσωτερικών Δημ. Διοίκησης και 
Αποκέντρωσης Οικονομίας και Οικονομιών και ΠΕΧΩΔΕ 
με θέμα την οριοθέτηση περιοχής και τις πιστωτικές διευ¬ 
κολύνσεις για την αποκατάσταση των ζημιών από το σει¬ 


σμό της 18.6.2003 σε περιοχές του Δήμου Μεσσαπίων 
του Ν. Εύβοιας. 

9. Την Οικ/7191/Β9β/24.9.2003 Απόφαση Υφυπουργού 
ΠΕΧΩΔΕ με την οποία εγκρίθηκε το τιμολόγιο για εργα¬ 
σίες επισκευής βλαβών σε σεισμόπληκτα κτίρια, για τον 
υπολογισμό της δαπάνης και των αντιστοίχων παροχών 
στους σεισμόπληκτους περιοχών του Δήμου Μεσσαπίων 
του Ν. Εύβοιας από το σεισμό της 18ης Ιουνίου 2003, απο¬ 
φασίζουμε: 

1. Εγκρίνουμε τη σύνταξη μελετών επισκευής κτιρίων 
από τον αρμόδιο ΤΑΣ που επλήγησαν από το σεισμό της 
18ης Ιουνίου 2003 σε περιοχές του Δήμου Μεσσαπίων Ν. 
Εύβοιας μόνον στις περιπτώσεις που έχουν προκληθεί 
ελαφρές ζημιές στους τοίχους πλήρωσης, οι οποίες επι¬ 
σκευάζονται και ο φέρων οργανισμός του κτιρίου δεν πα¬ 
ρουσιάζει βλάβες. 

Η δαπάνη για την αποκατάσταση των ζημιών κάθε χωρι¬ 
στής ιδιοκτησίας δεν μπορεί να υπερβαίνει το ποσό των 
5.800 ευρώ (χωρίς ΦΠΑ). 

2. Για την σύνταξη των προαναφερομένων αδειών η αρ¬ 
μόδια Υπηρεσία θα συστήνει διμελείς επιτροπές οι οποί¬ 
ες θα προβαίνουν σε αυτοψία και θα συντάσσουν αναλυ¬ 
τικό προϋπολογισμό δαπάνης και στη συνέχεια θα εκδί- 
δεται άδεια επισκευής η οποία θα θεωρείται από τον 
Προϊστάμενο της Υπηρεσίας. 

3. Στις περιπτώσεις κατά τις οποίες η δαπάνη αποκατά¬ 
στασης των βλαβών υπερβαίνει το ανωτέρω ποσό, θα 
ακολουθείται η διαδικασία που προβλέπεται για την σύ¬ 
νταξη των μελετών από ιδιώτη μηχανικό. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 

-*- 

Αριθ. 1433/Α36 (3) 

Τροποποίηση της Υ.Α.Σ. οικ./5122/ΤΠ 36/23.5.2001 Από¬ 
φασης του Υφυπουργού Περιβάλλοντος, Χωροταξίας 
και Δημοσίων Έργων περί δυνατότητας αλλαγής χρή- 
σεως δανείου ανακατασκευής. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΤΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την παράγραφο 5 του άρθρου 6της από 28.7.78 Πρά¬ 
ξης Νομοθετικού Περιεχομένου του Προέδρου της Δημο¬ 
κρατίας όπως τροποποιήθηκε από την παράγραφο 2 του 
άρθρου πέμπτου του Ν. 867/79 «περί κυρώσεως, τροπο- 
ποιήσεως και συμπληρώσεωςτης από «περί αποκαταστά¬ 
σεως ζημιών εκ σεισμών 1978 εις περιοχή Βορείου Ελλά¬ 
δος κ.λπ. και ρυθμίσεως ετέρωντινών συναφών θεμάτων». 

2. Τις διατάξεις του Ν. 1190/81 «περί κυρώσεως της 
από 26.3.81 Πράξεως Νομοθετικού Περιεχομένου του 
Προέδρου της Δημοκρατίας, «περί αποκαταστάσεως ζη¬ 
μιών εκ σεισμών 1981 και ρυθμίσεως ετέρων συναφών 
θεμάτων». 

3. Το Νόμο 2576/98 (ΦΕΚ 25Α/9.2.98) και ειδικότερα το 
άρθρο 10 αυτού. 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Κοινή Απόφαση Δ16α/04/773/29.11.90 του 
Υπουργού Προεδρίας καιτου αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων «περί 
εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

6. Την κοινή Απόφαση Υ6/31.10.2001 (ΦΕΚ 1484Β/ 
31.10.2001) του Πρωθυπουργού και της Υπουργού Περι¬ 
βάλλοντος, Χωροταξίας και Δημοσίων Έργων για την 
ανάθεση αρμοδιοτήτων στους Υφυπουργούς Περιβάλλο¬ 
ντος, Χωροταξίας και Δημοσίων Έργων Ιωάννη Τσακλίδη 
και Ροδούλα Ζήση. 

7. Την Υ.Α.Σ. οικ./5122/ΤΠ 36/23.5.2001 Απόφαση του 
Υφυπουργού Περιβάλλοντος, Χωροταξίας και Δημοσίων 
Έργων 

8. Την Υ.Α.Σ. οικ./8262/Α 345/30.10.2003 Απόφαση του 
Υφυπουργού Περιβάλλοντος, Χωροταξίας και Δημοσίων 
Έργων. 

9. Την Υ.Α.Σ. οικ./3751/ΤΠ 31/10.9.99 κοινή Υπουργική 
Απόφαση. 

10. Την Υ.Α.Σ. οικ./3992/ΤΠ 31/17.9.99 κοινή Υπουργική 
Απόφαση. 

11. Την Υ.Α.Σ. οικ./4194/ΤΠ 31/24.9.99 κοινή Υπουργική 
Απόφαση. 

12. Την Υ.Α.Σ. οικ./6181/ΤΠ 31/04.11.99 κοινή Υπουργι¬ 
κή Απόφαση. 

13. Την Υ.Α.Σ. οικ./6786/ΤΠ 31/16.11.99 κοινή Υπουργι¬ 
κή Απόφαση. 

14. Την Υ.Α.Σ. οικ./1514/ΤΠ 31/15.2.2000 κοινή Υπουρ¬ 
γική Απόφαση, αποφασίζουμε: 

Καταργούμε τις παραγράφους 4, 5 και 6 της με αρ. 
πρωτ. Υ.Α.Σ. οικ./5122/ΤΠ 36/23.5.2001 Απόφασης του 
Υφυπουργού Περιβάλλοντος, Χωροταξίας και Δημοσίων 
Έργων και τις αντικαθιστούμε κατ’ αντιστοιχία ως ακο¬ 
λούθως: 

4. Απαραίτητη προϋπόθεση για την αλλαγή χρήσης της 
στεγαστικής συνδρομής για ανακατασκευή είναι το δα¬ 
νειοδοτούμενο κτίσμα να μην είναι μισθωμένο κατά το 
χρόνο του συμβάντος, όπως ορίζεται στηνπαρ. 5 του άρ¬ 
θρου 6 της Π.Ν.Π. που κυρώθηκε με το Ν. 867/79. 

Η ως άνω προϋπόθεση δεν υφίσταται στις περιπτώσεις 
κατά τις οποίες ο μισθωτής δεν επιθυμεί την επανεγκατά- 
στασή του στο πληγέν ακίνητο, μετά την αποκατάσταση 
του κτίσματος. 

Τούτο θα αποδεικνύεται με την υποβολή από τον εκμι¬ 
σθωτή στην Υπηρεσία ιδιωτικού συμφωνητικού λύσηςτης 
μίσθωσης ή υπεύθυνης δήλωσης του μισθωτή στην οποία 
θα δηλώνεται η βούλησή του για λύση της μίσθωσης, βε¬ 
βαιωμένου και στις δύο περιπτώσεις του γνησίου των 
υπογραφών από Δημόσια Αρχή. 

5. Όλα τα προαναφερόμενα ισχύουν και για τις περι¬ 
πτώσεις αυτοστέγασης ή αποπεράτωσης κτίσματος ανε- 
γερθέντος με νόμιμη άδεια. 

6. Στην περίπτωση που ιδιοκτήτης έχει στην κυριότητά 
του περισσότερα του ενός κτίσματος δύναται να προβεί 
σε αλλαγή χρήσης σε όσες ιδιοκτησίες του επιθυμεί, σύμ¬ 
φωνα με τα προαναφερόμενα. 

Καταργείται η παράγραφος 7 της αρ. πρωτ. Υ.Α.Σ. 
οικ./5122/ΤΠ 36/23.5.2001 Απόφασης του Υφυπουργού 
Περιβάλλοντος, Χωροταξίας και Δημοσίων Έργων. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 5 Φεβρουάριου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. 1434/Α42 (4) 

Προϋποθέσεις για τη χορήγηση δανείων και δυνατότητα 
μεταφοράς τους για ανακατασκευή κατοικίας ή αυτο¬ 
στέγαση σε άλλη θέση σύμφωνα με το Ν. 2539/97. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΤΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου της Δημοκρα¬ 
τίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κ.λπ. και ρυθμίσεως ετέρωντι- 
νών συναφών θεμάτων» και ειδικότερα το άρθρο Τρίτο 
παράγραφος 15 του Νόμου αυτού. 

2. Τις διατάξεις του Ν. 1190/81 «περί κυρώσεως της από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας, «περί αποκαταστάσεως ζημιών εκ 
σεισμών 1981 και ρυθμίσεως ετέρων συναφών θεμάτων». 

3. Το Νόμο 2576/98 (ΦΕΚ 25Α/9.2.98) και ειδικότερα το 
άρθρο 10 αυτού. 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του αναπληρωτή Υπουργού 
Περιβάλλοντος, Χωροταξίας και Δημοσίων Έργων «περί 
εξαιρέσεως διοικητικών πράξεων και εγγράφων από τον 
κανόνα των τριών υπογραφών». 

6. Την κοινή Απόφαση Υ6/31.10.2001 (ΦΕΚ 1484Β/ 
31.10.2001) του Πρωθυπουργού και της Υπουργού Περι¬ 
βάλλοντος, Χωροταξίας και Δημοσίων Έργων για την 
ανάθεση αρμοδιοτήτων στους Υφυπουργούς Περιβάλλο¬ 
ντος, Χωροταξίας και Δημοσίων Έργων Ιωάννη Τσακλίδη 
και Ροδούλα Ζήση. 

7. Το Νόμο 2539/97 (ΦΕΚ 244Α/4.12.97) «Περί συγκρό¬ 
τησης της Πρωτοβάθμιας Τοπικής Αυτοδιοίκησης». 

8. Την 360/98 Γνωμοδότηση του Ν.Σ.Κ., του τμήματος Γ. 

9. Την 520/98 Γνωμοδότηση του Ν.Σ.Κ., του Α'τμήματος 
διακοπών. 

10. Την Υ.Α.Σ. 3220/ΤΠ34.2/8.2.1999 Απόφαση του Υφυ¬ 
πουργού ΠΕ.Χ.Ω.Δ.Ε «Περί αποδοχής των αρ. 360/98 και 
520/98 Γνωμοδοτήσεων του Ν.Σ.Κ., σχετικά με τη δυνα¬ 
τότητα μεταφοράς σεισμοδανείων για ανακατασκευή ή 
αυτοστέγαση σε άλλη θέση μετά την ψήφιση του Νόμου 
2539/97». 

11. Την Υ.Α.Σ. οικ./11501/ΤΠ42/28.11.2000 Απόφαση 
του Υφυπουργού ΠΕ.Χ.Ω.Δ.Ε «Προϋποθέσεις για τη χο¬ 
ρήγηση σεισμοδανείων και δυνατότητα μεταφοράς τους 
για ανακατασκευή κατοικίας ή αυτοστέγαση σε άλλη θέ¬ 
ση σύμφωνα με το Ν. 2539/97». 

12. Την Υ.Α.Σ. οικ./5121/ΤΠ42/23.5.2001 Απόφαση του 
Υφυπουργού ΠΕ.Χ.Ω.Δ.Ε «Τροποποίηση της οικ./ 
11501/ΤΠ42/28.11.2000 Απόφασης του Υφυπουργού Πε¬ 
ριβάλλοντος, Χωροταξίας και Δημοσίων Έργων αναφορι¬ 
κά με τη χορήγηση στεγαστικής ενίσχυσης και τη δυνα- 

τότητα μεταφοράς της στεγαστικής ενίσχυσης για ανα- 
κατασκευή κατοικίας ή αυτοστέγαση σε άλλη θέση». 

13. ΤηνΥ.Α.Σ. οικ./8262/Α345/30.10.2003 Απόφαση του 
Υφυπουργού ΠΕ.Χ.Ω.Δ.Ε «Χρησιμοποίηση Στεγαστικής 
Συνδρομής πληγέντος κτίσματος για ανακατασκευή, αυ¬ 
τοστέγαση ή αποπεράτωση ήδη υφιστάμενου κτίσμα¬ 
τος», αποφασίζουμε: 

Καταργούμε τις Υ.Α.Σ. 3220/ΤΠ34.2/8.2.1999, Υ.Α.Σ. 
οικ./11501 /ΤΠ42/28.11.2000, Υ.Α.Σ. οικ./5121/ΤΠ42/ 
23.5.2001 και παρ. 5 της Υ.Α.Σ. οικ./8262/Α345/30.10.2003 
(σε ό,τι αφορά στη μεταφορά της Στεγαστικής Συνδρομής 
και στην προϋπόθεση τήρησης της παρ. 1 της Υ.Α.Σ. οικ./ 
11501/ΤΠ42/28.11.2000) Αποφάσεις της Γ.Γ.Δ.Ε. του 
Υπουργείου Περιβάλλοντος, Χωροταξίας και Δημοσίων 
Έργων. 

Α. Επιτρέπεται η μεταφορά της Στεγαστικής Συνδρο¬ 
μής (άτοκου δανείου και δωρεάν κρατικής αρωγής) κτι¬ 
ρίων που επλήγησαν από σεισμό, πλημμύρα, πυρκαγιά 
και κατολίσθηση σε άλλη πληγείσα περιοχή, ενταχθείσα 
στα προγράμματα αποκατάστασης του Υ.ΠΕ.Χ.Ω.Δ.Ε.. 

Η μεταφορά της Στεγαστικής Συνδρομής αφορά κτίρια 
που κρίθηκαν επικινδύνως ετοιμόρροπα ή η δαπάνη επι¬ 
σκευής τους είναι υπέρμετρη ή είναι δομημένα από ωμο¬ 
πλίνθους, ξηρολιθιά, κροκαλλοειδείς λίθους καιοιπροξε- 
νηθείσες από τις προαναφερθείσες θεομηνίες ζημιές 
τους δεν επιδέχονται, κατά την κρίση των αρμοδίων επι¬ 
τροπών, ουσιαστική αποκατάσταση ή κατέρρευσανλόγω 
σεισμών, πλημμυρών, πυρκαγιών ή κατολίσθησης. 

Επίσης, επιτρέπεται η μεταφορά της Στεγαστικής Συν¬ 
δρομής στις περιπτώσεις πληγέντων κτιρίων που κρίθη¬ 
καν μεν επισκευάσιμα, πλην, όμως, οι ιδιοκτήτες τους δεν 
επιθυμούν την επισκευή τους αλλά ιδίαις δαπάνες τα κα¬ 
τεδαφίζουν και χρησιμοποιούν την εγκριθείσα Στεγαστι- 
κή Συνδρομή για ανακατασκευή ή αυτοστέγαση. 

Β. Απαγορεύεται εν γένει η μεταφοράτων δικαιωμάτων: 

Στους Νομούς Αττικής και Θεσσαλονίκης όταν το πλη- 
γέν κτίσμα είναι σε άλλο Νομό. 

Γ. Εξαιρούνται της ανωτέρω απαγόρευσης οι δικαιού¬ 
χοι οι οποίοι επιθυμούν να αποπερατώσουν νομίμως υφι¬ 
στάμενες οικοδομές προϋπάρχουσες του συμβάντος 
εντός των Νομών Αττικής και Θεσσαλονίκης. 

Σε όλες τις περιπτώσεις μεταφοράς της Στεγαστικής 
Συνδρομής για ανακατασκευή ή αυτοστέγαση ή αποπε¬ 
ράτωση, η έγκριση θα χορηγείται κατόπιν σχετικής αιτή- 
σεως του δικαιούχου. 

Προς απόδειξη της κατεδάφισης του πληγέντος κτί¬ 
σματος, ο δικαιούχος υποχρεούται να υποβάλει τα κατω¬ 
τέρω: 

Α. Υπεύθυνη Δήλωση του ιδιώτη μηχανικού ως επιβλέ- 
ποντος της κατεδάφισης ή βεβαίωση κατεδάφισης της 
Νομαρχίας, με την οποία θα βεβαιούταιη κατεδάφιση του 
πληγέντος κτίσματος και 

Β. Υπεύθυνη δήλωση του ιδίου ότι το πληγέν κτίσμα έχει 
κατεδαφιστεί με ευθύνη ή της κατά τόπου Νομαρχίας ή 
του επιβλέποντος ιδιώτη μηχανικού. 

Μετά την υποβολή των ανωτέρω δικαιολογητικών η αρ¬ 
μόδια Υπηρεσία του Υ.ΠΕ.Χ.Ω.Δ.Ε. υποχρεούται να διε¬ 
νεργήσει αυτοψία προς διαπίστωση της κατεδάφισης του 
πληγέντος κτίσματος. 

Η παρούσα απόφαση δεν έχει ισχύ για τις περιοχές που 
επλήγησαν από το σεισμό της 7ης.9.1999. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-Φ- 

Αριθ. οικ/1435/Β8β (5) 

Προθεσμίες και διαδικασία χορήγησης στεγαστικής συν¬ 
δρομής για επισκευή, ανακατασκευή και αυτοστέγα¬ 
ση κτισμάτων που επλήγησαν από το σεισμό της 18ης 
Ιουνίου 2003 σε ευρύτερες περιοχές του Δήμου Μεσ- 
σαπίωντου Ν. Εύβοιας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΤΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξεως Νομοθετικού Περιεχομέ¬ 
νου «Περί αποκαταστάσεως ζημιών έκτων σεισμών 1978 
εις περιοχήν Βορ. Ελλάδος και ρυθμίσεις συναφών θεμά¬ 
των» κ.λπ. όπως τροποποιήθηκε και συμπληρώθηκε με 
τους 867/79, 1048/80, 1133/81 και 1190/81. 

2. Τις διατάξεις τις παρ.2 του Ν. 1283/82 (ΦΕΚ 114/Α/ 
17.9.82) για τις προθεσμίες υποβολής αιτήσεων δανειο¬ 
δότησης των σεισμοπλήκτων κλπ. σύμφωνα με τις οποίες 
εξουσιοδοτείται ο Υπουργός ΔΈ. να ορίζει προθεσμία για 
την υποβολή ή συμπλήρωση δικαιολογητικών, των 
εμπρόθεσμων αιτήσεων, για τη χορήγηση στεγαστικής 
συνδρομής προς αποκατάσταση των ζημιών από τους 
σεισμούς, πέραν της οποίας οι δικαιούχοι χάνουν το δι¬ 
καίωμα δανειοδότησης. 

3. Την οικ/1626/ΤΣΕΠ 32.1 /26.4.89 Απόφαση Υπουργού 
ΠΕΧΩΔΕ για την προθεσμία υποβολής ενστάσεων κατά 
πράξεως του Τομέα Αποκατάστασης Σεισμοπλήκτων και 
αιτήσεων για επανεξέταση κτιρίων. 

4. Την Απόφαση οικ/1584/ΑΖ/4.7.91 του Αναπληρωτή 
Υπουργού ΠΕ.ΧΩ.Δ.Ε, για τις προϋποθέσεις για τη χορή¬ 
γηση σεισμοδανείων και δυνατότητα μεταφοράς τούτων 
για ανακατασκευή κατοικίας ή αυτοστέγαση σε άλλη θέ¬ 
ση και συγκεκριμένα στην παρ. 5 του αποφασιστικού στην 
οποία καθορίζεται ο χρόνος κατεδάφισης των κτισμάτων. 

5. Την 3948/ΤΠ 32.1/13.10.97 Απόφαση Υφυπουργού 
ΠΕΧΩΔΕ για την παράταση ισχύος αδειών επισκευής κτι¬ 
ρίων βλαβέντων από τους σεισμούς. 

6. Το Π.Δ. 69/1988 «περί οργανισμού της ΓΓΔΕ του ΥΠΕ- 
ΧΩΔΕ». 

7. Την Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αν. Υπουργού ΠΕΧΩΔΕ., 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

8. Την Κοινή Απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και του Υπουργού ΠΕ¬ 
ΧΩΔΕ περί «Ανάθεσης αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Ιωάννη Τσακλίδη και 
Ροδούλα Ζήση». 

9. Την Κοινή Απόφαση 5035/Α32/25.8.2003 (ΦΕΚ 1252/ 
Β/2.9.2003) του Υπουργού Οικονομίας και Οικονομικών 
και των Υφυπουργών Εσωτερικών Δημ. Διοίκησης και 
Αποκέντρωσης Οικονομίας και Οικονομιών και ΠΕΧΩΔΕ. 
με θέμα την οριοθέτηση περιοχής και τις πιστωτικές διευ¬ 
κολύνσεις για την αποκατάσταση των ζημιών από το σει¬ 
σμό της 18.6.2003 σε περιοχές του Δήμου Μεσσαπίων 
του Ν. Εύβοιας, αποφασίζουμε: 

Α. ΠΡΟΘΕΣΜΙΕΣ 

1. Εγκρίνουμε όπως, οι σεισμοπαθείς προκειμένου να 
μη χάσουν το δικαίωμα δανειοδότησης, καταθέσουν 
εντός ενός έτους από την ημερομηνία δημοσίευσης στην 
εφημερίδα της Κυβερνήσεωςτης 5035/Α32/25.8.03 (ΦΕΚ 
1252/Β/2.9.2003) Κοινής Υπουργικής Απόφασης, ήτοι μέ¬ 
χρι 2.9.2004 Αίτηση για τον χαρακτηρισμό του κτίσματος 
συνοδευόμενη από τίτλους ιδιοκτησίας (εις διπλούν εκ 
των οποίων το ένα επικυρωμένο), φωτογραφίες του ακι¬ 
νήτου, και το δελτίο ταχείας αυτοψίας διμελούς επιτρο¬ 
πής, εφόσον υπάρχει. 

2. Το πόρισμα με το χαρακτηριστικό του κτίσματος θα 
παραλαμβάνεται αυτοπροσώπως αφού προηγουμένως 
ενημερωθούν οι ενδιαφερόμενοι τηλεφωνικά. Τα πορί¬ 
σματα που τυχόν δεν παραληφθούν μετά την πάροδο 
ενός μηνός θα αποστέλλονται ταχυδρομικώς με απόδει¬ 
ξη παραλαβής. 

3. Σε περίπτωση, που οι ενδιαφερόμενοι επιθυμούν τη 
χορήγηση στεγαστικής συνδρομής για την επισκευή του 
κτίσματος χωρίς την έκδοση πορίσματος χαρακτηρισμού 
του, θα πρέπει να υποβάλλουν μέχρι την 2.9.2004 Πλήρη 
φάκελο μελέτη επισκευής με τα δικαιολογητικά που κα¬ 
θορίζονται παρακάτω. 

4. Εγκρίνουμε από την ημερομηνία έκδοσης του σχετι¬ 
κού πορίσματος όπως καταθέσει ο ενδιαφερόμενος: 

• Πλήρη φάκελο μελέτης επισκευής στονΤΑΣ Εύβοιας 
εντός ενός (1) έτους, εφόσον πρόκειται για επισκευάσιμο 
κτίσμα. 

• Αίτηση με τα απαιτούμενα δικαιολογητικά καθώς 
και αποδείξεις κοινωφελών οργανισμών, στον ΤΑΣ Εύ¬ 
βοιας για χορήγηση Βεβαίωσης Καθορισμού Στεγαστι- 
κής Συνδρομής για Ανακατασκευή ή Αυτοστέγαση 
εντός έξι (6) μηνών, εφόσον πρόκειται για ανακατα¬ 
σκευή κτίσματος. 

• Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο για 
τη χορήγηση Στεγαστικής Συνδρομής οι αιτήσεις θα τίθε¬ 
ται στο Αρχείο με ευθύνη του Προϊσταμένου του Τ.Α.Σ. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

I. ΑΝΑΚΑΤΑΣΚΕΥΕΣ 

1. Η στεγαστικής συνδρομής για ανακατασκευή χορη¬ 
γείται σε τρία στάδια ως ακολούθως: 

Ιο Στάδιο: 

Ο δικαιούχος πρέπει να υποβάλλει εμπρόθεσμα στον 
ΤΑΣ Εύβοιας τα ακόλουθα δικαιολογητικά: 

• Αίτηση 

• Πιστοποιητικό ιδιοκτησίας (εις διπλούν) 

• Τοπογραφικό ή οδοιπορικό σκαρίφημα 

• Υπεύθυνες δηλώσεις (εις διπλούν) 

• Έκθεση αυτοψίας σεισμοπλήκτου κτίσματος. 

Μετά το έλεγχο των δικαιολογητικών εκδίδεται από τον 

ΤΑΣ Εύβοιας Βεβαίωση Καθορισμού Στεγαστικής Συν¬ 
δρομής για Ανακατασκευή. Στην υπόψη βεβαίωση καθο- 
ρίζεταιτο ύψος της στεγαστικής συνδρομής (το ποσό του 
ατόκου δανείου και της δωρεάν κρατικής αρωγής) σύμ¬ 
φωνα με το εμβαδόν του πληγέντος κτίσματος και τη χρή¬ 
ση αυτού. 

Με την Βεβαίωση Καθορισμού Στεγαστικής Συνδρομής 
για Ανακατασκευή ο ενδιαφερόμενος απευθύνεται σε 
ιδιώτη Μηχανικό προκειμένου να υποβάλλει στην αρμό¬ 
δια Πολεοδομία μελέτη ανέγερσης νέου κτίσματος. Η 
υπόψη μελέτη πρέπει να κατατεθεί στις αρμόδιες Πολεο- 
δομικές Υπηρεσίες εντός ενός έτους από τη χορήγηση 


της σχετικής βεβαίωσης προκειμένου να μην χάσει ο εν¬ 
διαφερόμενος το δικαίωμα δανειοδότησης. 

2ο Στάδιο: 

Μετά την έκδοση της οικοδομικής αδείας της νέας κα¬ 
τοικίας ο ενδιαφερόμενος υποχρεούται εντός τριών (3) 
μηνών να υποβάλλει στον ΤΑΣ Εύβοιας τα ακόλουθα δι- 
καιολογητικά: 

• Αίτηση 

• θεωρημένο αντίγραφο της νέας οικοδομικής αδείας 

• Μία σειρά εγκεκριμένων σχεδίων 

Σε περίπτωση που ο δικαιούχος χτίζει σε άλλη θέση 
πρέπει να προσκομίσει τίτλους ιδιοκτησίας και πιστοποι¬ 
ητικό μετεγγραφής του νέου οικοπέδου (εις διπλούν). 

Μετά τον έλεγχο των υποβαλλόμενων δικαιολογητικών 
και αφού διαπιστωθεί η κατεδάφιση του πληγέντος κτί¬ 
σματος χορηγείται από τον ΤΑΣ Εύβοιας Έγκριση Στεγα- 
στικής Συνδρομής για Ανακατασκευή. 

Η Έγκριση αυτή κοινοποιείται στην Τράπεζα, που επι¬ 
λέγει ο ενδιαφερόμενος και με την οποία συνάπτει την δα¬ 
νειστική σύμβαση, προκειμένου να του χορηγηθεί από 
μεν την Τράπεζα, το Ά του αναλογούντος δανείου από δε 
τον ΤΑΣ Εύβοιας το σύνολο της δωρεάν κρατικής αρω¬ 
γής- 

3ο Στάδιο: 

Μετά την περαίωση των εργασιών που αναγράφονται 
στην παρ. 3α του κεφ Β III της 5035/Α32/25.8.2003 (ΦΕΚ 
1252/Β/2.9.2003) ΚΥΑ και σε χρονικό διάστημα όχι μεγαλύ¬ 
τερο των τεσσάρων (4) ετών από την χορήγηση της α' δό¬ 
σης της στεγαστικής συνδρομής υποβάλλονται στον ΤΑΣ 
Εύβοιας από το δικαιούχο τα ακόλουθα δικαιολογητικά: 

• Αίτηση 

• Τεχνική Έκθεση του ιδιώτη Μηχανικού με αναλυτική 
επιμέτρηση και ποσοστό των εργασιών που έχουν ήδη 
εκτελεστεί. 

• Φωτογραφίες όψεων του νέου κτίσματος 

Μετά τον έλεγχο των υποβαλλομένων δικαιολογητικών 
οι μηχανικοί του ΤΑΣ Εύβοιας διενεργούν αυτοψία για τη 
διαπίστωση της εκτέλεσης των απαιτούμενων εργασιών 
και χορηγηθεί βεβαίωση προόδου εργασιών. Η βεβαίωση 
αυτή κοινοποιείται στην Τράπεζα, με την οποία έχει συνά¬ 
ψει ο δικαιούχος δανειστική σύμβαση, προκειμένου να 
του χορηγηθεί και το υπόλοιπο Μ» του δανείου. 

Μετά το πέρας των εργασιών της νέας οικοδομής και 
προκειμένου να χορηγηθεί βεβαίωση περαίωσης εργα¬ 
σιών ανακατασκευής ο δικαιούχος υποβάλλει στον ΤΑΣ 
Εύβοιας τα ακόλουθα δικαιολογητικά: 

• Αίτηση 

• Φωτογραφίες όψεων του νέου κτίσματος 

Μετά το έλεγχο των δικαιολογητικών και αφού διενερ- 
γηθεί αυτοψία στο ακίνητο για τη διαπίστωση της περαί¬ 
ωσης των εργασιών ο ΤΑΣ Εύβοιας χορηγεί βεβαίωση πε¬ 
ραίωσης εργασιών. 

2. Η στεγαστική συνδρομή για αυτοστέγαση χορηγείται 
σε δύο στάδια ως ακολούθως: 

Ιο Στάδιο: 

Ο δικαιούχος πρέπει να υποβάλλει εμπρόθεσμα στον 
ΤΑΣ Εύβοιας τα ακόλουθα δικαιολογητικά: 

• Αίτηση 

• Πιστοποιητικό ιδιοκτησίας (εις διπλούν) 

• Τοπογραφικό ή οδοιπορικό σκαρίφημα 

• Υπεύθυνες δηλώσεις (εις διπλούν) 

• Έκθεση αυτοψίας κτίσματος σε πλημμυροπαθή πε- 
ριοχή 

Μετά τον έλεγχο των δικαιολογητικών εκδίδεται από 
τον ΤΑΣ Εύβοιας Βεβαίωση Καθορισμού Στεγαστικής 
Συνδρομής για Αυτοστέγαση. Στην υπόψη βεβαίωση κα¬ 
θορίζεται το ύψος της στεγαστικής συνδρομής (το ποσό 
του ατόκου δανείου και της δωρεάν κρατικής αρωγής) 
σύμφωνα με το εμβαδόν του πληγέντος κτίσματος και τη 
χρήση αυτού. 

2ο Στάδιο: 

Σε χρονικό διάστημα όχι μεγαλύτερο των δεκαοκτώ (18) 
μηνών, από την έκδοση της Βεβαίωσης Καθορισμού Στε- 
γαστικής Συνδρομής για Αυτοστέγαση, ο δικαιούχος πρέ¬ 
πει να υποβάλλει στον ΤΑΣ Εύβοιας τα ακόλουθα: 

• Αίτηση 

• Οριστικό συμβόλαιο ή Προσύμφωνο αγοράς νέας κα¬ 
τοικίας (εις διπλούν). 

• Στην περίπτωση προσκόμισης προσυμφώνου ισχύ¬ 
ουν όσα αναγράφονται στην παράγραφο 3γ του κεφ. ΒΙΙΙ 
της οικ/5035/Α32/25.8.2003 ΚΥΑ στη οποία καθορίζονται 
οι πιστωτικές διευκολύνσεις. 

• Οικοδομική άδεια νέας κατοικίας. Στις περιπτώσεις 
που το κτίριο στο οποίο πραγματοποιείται η αυτοστέγαση 
δεν έχει οικοδομική άδεια (οικισμοί προϋφιστάμενοι του 
1923) η στατική επάρκεια του κτιρίου θα πρέπει να βεβαι¬ 
ώνεται από δύο ιδιώτες Πολιτικούς Μηχανικούς. 

• Τοπογραφικό διάγραμμα. 

• Σχέδια της αγοραζόμενης κατοικίας (κατόψεις, ξυλό- 
τυποι) 

Μετά τον έλεγχο των υποβαλλομένων δικαιολογητικών 
και αφού διαπιστωθεί η κατεδάφιση του πληγέντος ακι¬ 
νήτου χορηγείται από τον ΤΑΣ Εύβοιας, Έγκριση Δανείου 
Αυτοστέγασης και καταβάλλεται στον δικαιούχο η Στεγα- 
στική Συνδρομή εφάπαξ. 

Ιο Στάδιο: 

3. Η στεγαστική συνδρομή για επισκευή χορηγείται σε 
δύο (2) στάδια ως ακολούθως: 

Ο δικαιούχος υποχρεούται να υποβάλλει τα δικαιολο- 
γητικά που αναφέρονται στην συνημμένη κατάσταση. 

Αφού ελεγχθούν τα δικαιολογητικά και μετά από αυτο¬ 
ψία Μηχανικού της Υπηρεσίας, παρουσία του μελετητή 
μηχανικού, εγκρίνεται η μελέτη επισκευής και εκδίδεται 
άδεια επισκευής σεισμόπληκτου κτιρίου. Στην υπόψη 
άδεια καθορίζεται το σύνολο της στεγαστικής συνδρο¬ 
μής (άτοκο δάνειο και δωρεάν κρατική αρωγή). Μετηνχο- 
ρηγηθείσα άδεια ο ενδιαφερόμενος συνάπτει δανειστική 
σύμβαση με την Τράπεζα της επιλογής του και του χορη¬ 
γείται το Μ» του αναλογούντος δανείου και το σύνολο της 
δωρεάν κρατικής αρωγής. 

2ο Στάδιο: 

Μετά την εκτέλεση των εργασιών που καλύπτουν το 
80% του χορηγηθέντος ποσού ο δικαιούχος υποβάλλει 
στον ΤΑΣ Εύβοιας: 

• Αίτηση 

• Παραστατικά στοιχεία κατάθεσης αμοιβών Μηχανι¬ 
κού για μελέτη και επίβλεψη των εργασιών επισκευής. 

• Υπεύθυνη δήλωση του ιδιώτη Μηχανικού ότι έχουν 
εκτελεσθεί εργασίες προϋπολογισμού αντίστοιχου με το 
80% του χορηγηθέντος ποσού. 

Μετά το έλεγχο των δικαιολογητικών και διαπίστωση 
εκτέλεσης των εργασιών επισκευής χορηγείται, από τον 
ΤΑΣ Εύβοιας Βεβαίωση Προόδου Εργασιών Επισκευής 
που κοινοποιείται στην Τράπεζα με την οποία έχει συνά¬ 
ψει ο δικαιούχος δανειστική σύμβαση, προκειμένου να 
του χορηγηθεί και το υπόλοιπο του ποσού του δανείου. 


Μετά το πέρας των εργασιών επισκευής του κτιρίου και 
σε χρονικό διάστημα όχι μεγαλύτερο των τεσσάρων (4) 
ετών από την έκδοση της άδειας επισκευής και προκειμέ¬ 
νου να χορηγηθεί βεβαίωση περαίωσης εργασιών επι¬ 
σκευής πρέπει να υποβληθεί αίτηση στον ΤΑΣ Εύβοιας 
αφού διενεργηθεί αυτοψία στο ακίνητο για τη διαπίστωση 
της περαίωσης των εργασιών, ο ΤΑΣ Εύβοιας χορηγεί βε¬ 
βαίωση περαίωσης των εργασιών επισκευής. 

1. Εγκρίνουμε όπως, σε περίπτωση καθυστέρησης υπο¬ 
βολής δικαιολογητικών για έκδοση «Έγκρισης Δανείου 
Ανακατασκευής ή Αυτοστέγασης», οφειλόμενη σε λό¬ 
γους ανεξάρτητους της θέλησης του ενδιαφερομένου 
(π.χ. διαφορές με δικαστική αρχή, Δημόσιο ή Δήμο, έκδο¬ 
ση απόφασης για μεταφερόμενους οικισμούς κλπ.), θα 
εκδοθεί σχετική απόφαση από τον ΤΑΣ Εύβοιας για τη δυ¬ 
νατότητα λήψης της β' δόσης μετά τις προθεσμίες που 
έχουν ταχθεί με την παρούσα απόφαση. 

2. Εγκρίνουμε όπως ενστάσεις κατάπράξεωντονΤομέα 
Εύβοιας για επανεξέταση κτιρίων, γίνονται δεκτές από 
την Υπηρεσία, εφόσον υποβάλλονται εντός τριών (3) μη¬ 
νών από την έγγραφη γνωστοποίηση και με απόδειξη πα¬ 
ραλαβής της σχετικής απόφασης στον ενδιαφερόμενο. 
Τα πορίσματα των ενστάσεων για χαρακτηρισμό, χρήση 
και διαστάσεις κτισμάτων θεωρούνται τελεσίδικα και δεν 
επιδέχονται άλλη ένσταση. 

3. Η ισχύς των αδειών επισκευής καθορίζεται σε τέσ¬ 
σερα (4) χρόνια. Μετά το πέρας των τεσσάρων (4) ετών, 
δεν είναι η περαιτέρω παράτασή της και η Υπηρεσία υπο- 
χρεούνται να περιορίσει το δάνειο στο εκταμιευθέν ποσόν 
εφόσον αυτό έχει χρησιμοποιηθεί και να ανακαλέσει το 
αναλογούν, στο υπόλοιπο ποσό, ποσοστό της δωρεάν 
κρατικής αρωγής. Στη συνέχεια ο φάκελος τίθεται στο 
αρχείο. Απαραίτητη προϋπόθεση είναι να έχουν ολοκλη¬ 
ρωθεί οι εργασίες επισκευής έστω και δι ιδίων πόρων. Σε 
διαφορετική περίπτωση, ο δικαιούχος υφίσταται τις κυ¬ 
ρώσεις που προβλέπονται στις Κοινές Υπουργικές Απο¬ 
φάσεις που καθορίζουν τα πιστωτικά μέτρα σύμφωνα με 
την οικ/5035/Α32/25.8.2003 Κοινή Απόφαση των Υπουρ¬ 
γών Εθν. Οικονομίας, Οικονομικών και Περιβάλλοντος, 
Χωροταξίας και Δημοσίων Έργων για την επιστροφή των 
σεισμοδανείων. 

4. Εγκρίνουμε όπως, σε περίπτωση καθυστέρησης των 
εργασιών επισκευής σε διατηρητέα κτίρια οφειλόμενη σε 
λόγους ανεξάρτητους της θέλησης του ενδιαφερομένου 
(π.χ. διαφορές με την αρχαιολογία, Υπουργείο Πολιτι¬ 
σμού κ.λπ.), η οποία θα βεβαιώνεται με την προσκόμιση 
του σχετικού εγγράφου, η άδεια επισκευής του διατηρη¬ 
τέου κτίσματος ισχύει για 4 χρόνια απάτην οριστική άρση 
του κωλύματος που θα αποδεικνύεται με την προσκόμιση 
σχετικής βεβαίωσης από την αρμόδια Υπηρεσία. Ο δικαι¬ 
ούχος θα υποβάλλει αίτηση με τα απαιτούμενα δικαιολο- 
γητικά στον ΤΑΣ Εύβοιας προκειμένου να του χορηγηθεί 
η σχετική παράταση. 

5. Στις περιπτώσεις μεταφοράς του δανείου σε άλλη 
πληγείσα περιοχή ή θέση η «Έγκριση Δανείου Ανακατα¬ 
σκευής ή Αυτοστέγασης» θα χορηγείται μετά τη διαπί¬ 
στωση της κατεδάφισης του παλαιού κτίσματος. 

6. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής η κατεδάφιση του πληγέ¬ 
ντος ακινήτου θα πραγματοποιείται σε χρονικό διάστημα 
όχι μεγαλύτερο των τεσσάρων (4) ετών από την χορήγη¬ 
ση της α’ δόσης. Εφόσον εκκρεμεί η χορήγηση της τε¬ 
λευταίας δόσης του δανείου, επειδή οι ενδιαφερόμενοι 

δεν επιθυμούν την κατεδάφιση του πληγέντος κτίσματός 
τους, ο ΤΑΣ Εύβοιας θα πρέπει να γνωστοποιήσει εγγρά- 
φως και με απόδειξη παραλαβής, στους ενδιαφερομέ¬ 
νους την υποχρέωση ανάληψης του υπολοίπου ποσού 
εντός έξι (6) μηνών, γιατί διαφορετικά θα τους ανακληθεί 
το δάνειο και η δωρεάν κρατική αρωγή με τις προβλεπό- 
μενες κυρώσεις. 

Σε κάθε περίπτωση πριν από την χορήγηση της τελευ¬ 
ταίας δόσης του δανείου απαιτείται η κατεδάφιση του 
πληγέντος κτίσματός. 


ΔΙΚΑΙΟΛΟΓΗΤΙΚΑ ΓΙΑ ΑΔΕΙΕΣ ΕΠΙΣΚΕΥΗΣ 

1. Αίτηση ιδιοκτήτη. 

2. Πόρισμα, που εκδόθηκε από τον Τ.Α.Σ. για το χαρα¬ 
κτηρισμό του κτίσματός. 

Έκθεση αυτοψίας διμελούς επιτροπής (εφόσον υπάρ¬ 

χει)· 

3. Κατόψεις ορόφων (εις διπλούν). 

4. Τομή (εις διπλούν). 

5. Τοπογραφικό διάγραμμα ή οδοιπορικό σκαρίφημα 
(εις διπλούν). 

6. Κάτοψη θεμελίωσης (εις διπλούν), εφόσον απαι¬ 
τείται. 

7. Κατόψεις ξυλοτύπων (εις διπλούν), εφόσον απαι¬ 
τείται. 

8. Τεχνική έκθεση (εις διπλούν). 

9. Τεχνική περιγραφή - Προϋπολογισμός (εις διπλούν). 

10. Στατικός υπολογισμός (αντισεισμικός) (εις δι- 
πλούν), εφόσον απαιτείται. 

11. Συμβόλαιο ιδιοκτησίας εις διπλούν επικυρωμένο νό¬ 
μιμα, συνοδευόμενο από οδοιπορικό σκαρίφημα ή τοπο- 
γραφικό διάγραμμα, ή δηλώσεις του Ν. 1599/86 του ιδιο- 
κτήτη/τών και δύο μαρτύρων εις διπλούν και επικυρωμέ¬ 
νες για το γνήσιο της υπογραφής (σε περίπτωση που δεν 
υπάρχουν τίτλοι - οικισμοί προ του 1923. 

Στην περίπτωση αυτή ο ενδιαφερόμενος υποχρεούται 
να προσκομίσει αντίγραφο μερίδας από το υποθηκοφυ¬ 
λακείο). 

12. Υπεύθυνη δήλωση Ν. 1599/86 επικυρωμένη εις δι- 
πλούν με το παρακάτω κείμενο: 

α) Δεν έχω πάρει άλλο άτοκο δάνειο από άλλο φορέα 
για το ίδιο ακίνητο και για τον ίδιο σκοπό ούτε εγώ ούτε οι 
προκάτοχοί μου. 

β) Θα διατηρήσω την κυριότητα του προς δανειοδότη¬ 
ση ακινήτου μου μέχρι την ημερομηνία υπογραφής της 
δανειστικής σύμβασης. 

γ) Δεν έχω πάρει από άλλο άτοκο δάνειο (το οποίο μου 
έχειχορηγηθείεξαιτίαςτου σεισμού της 14ης Αυγούστου 
2003, που έπληξαν τις ευρύτερες περιοχές της Νήσου 
Λευκάδας, την αναλογούσα σ’ αυτό δωρεάν κρατική 
αρωγή. 

δ) Τα στοιχεία του κατόχου του ακινήτου την ημέρα του 
σεισμού είναι: 


ε) Επιθυμώ η δωρεάν κρατική αρωγή να μου δοθεί για 
το κτίριό μου που κρίθηκε επισκευάσιμο από την έκ¬ 
θεση τριμελούς επιτροπής και βρίσκεται στη θέση. 

13. Πιστοποιητικό τελευταίας μεταγραφής (εις δι- 
πλούν) από το υποθηκοφυλακείο. 

14. Δήλωση ανάθεσης - ανάληψης μελέτης. 

15. Δήλωση ανάθεσης - ανάληψης επίβλεψης. 

16. Δήλωση σοβαρότητας ζημιών. 


17. Δήλωση για τον χαρακτήρα (τοπικό - γενικό) των ζη¬ 
μιών για ολόκληρη την οικοδομή. 

18. Δήλωση αντισεισμικότητας και τήρησης συντελε¬ 
στή σεισμικής επιβάρυνσης (εφ’ όσον απαιτείται). 

19. Βεβαίωση από το Δασαρχείο ότι το πληγέν ακίνητο 
δεν βρισκόταν σε δασική ή Δημόσια έκταση. 

20. Έντυπο αδείας επισκευής. 

21. Καθορισμός αμοιβής Μηχανικού (εις διπλούν).Από 
τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. 13957/Δ4 (6) 

Συγκρότηση συνεργείου υπερωριακής απασχόλησης 
των υπαλλήλων του Διοικητικού Προσωπικού της Σιβι- 
τανιδείου Δημόσιας Σχολής Τεχνών και Επαγγελμά¬ 
των για το Α’ εξάμηνο 2004. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 3205/2003 «Περί μισθολογίου Δημοσίων Υπαλ¬ 
λήλων», άρθρο 16, παρ. 1. 

2. Την2/72757/31.12.2003 Εγκύκλιο του Γ.Λ.Κ. «περίπα- 
ροχής οδηγιών για την εφαρμογή των διατάξεων του Ν. 
3205/2003». 

3. Το γεγονός ότι η δαπάνη που θα προκύψει από την 
εκτέλεση των εγκρινομένων ωρών εργασίας, ύψους συ¬ 
νολικά 93.200 ΕΥΡΩ, περίπου υπάρχει εγγεγραμμένη 
στον υπό έγκριση προϋπολογισμό της Σιβιτανιδείου Δη¬ 
μόσιας Σχολής Τεχνών και Επαγγελμάτων 2004 (η συνο¬ 
λική πίστωση για υπερωριακή απασχόληση των μονίμων 
υπαλλήλων που είναι εγγεγραμμένη στον προϋπολογι¬ 
σμό του 2004 είναι 229.000 ΕΥΡΩ) και σε καμία περί¬ 
πτωση δεν επιτρέπεται να υπερβεί τις πιστώσεις που 
έχουν εγγράφει στον προϋπολογισμό του της Σιβιτανι- 
δείου Δημόσιας Σχολής Τεχνών και Επαγγελμάτων 
έτους 2004. 

4. Την πράξη 7/14.1.2004 του Δ.Σ. της Σιβιτανιδείου Δη¬ 
μόσιας Σχολής Τεχνών και Επαγγελμάτων που εγκρίνει 
υπερωριακή εργασία 360 ωρών για 58 μονίμους υπαλλή¬ 
λους της Σιβιτανιδείου Δημόσιας Σχολής Τεχνών και 
Επαγγελμάτων για το Α' εξάμηνο 2004. 

5. Το γεγονός ότι η ανάγκη διεκπεραίωσης εντός απο¬ 
λύτως καθορισμένων χρονικών ορίων, θεμάτων της Σχο¬ 
λής που αφορούν 4.000 μαθητές και 650 εκπαιδευτικούς 
περίπου. 

6. Την αναβάθμιση και βελτίωση της υλικοτεχνικής υπο¬ 
δομής της Σχολής και τη δημιουργία νέων έργων. 

7. Τη συμμετοχή σε νέες δράσεις για την αναβάθμιση 
των διοικητικών και εκπαιδευτικών υπηρεσιών της Σχο¬ 
λής, καθώς και τη βελτίωση της ποιότητας της εκπαίδευ¬ 
σης των σπουδαστών ενόψει και των προσκλήσεων της 
εποχής μας. 

8. Την υλοποίηση προγραμμάτων από το Γ ΚΠΣ και συ¬ 
γκεκριμένα για τη λειτουργία της θυρίδας Νεανικής Επι- 
χειρη ματικότητας. 

9. Το γεγονός ότι το έργο της πλήρους μηχανοργάνω¬ 
σης όλων των διοικητικών υπηρεσιών του Ιδρύματος που 
άρχισε να υλοποιείται το 2002 δεν ολοκληρώθηκε και 
απαιτείται και κατά το τρέχον έτος 2004 η συνέχισή του, 
αποφασίζουμε: 

Εγκρίνουμε για το Α' εξάμηνο 2004 την υπερωριακή 
απασχόληση, πέρα από τις ώρες της υποχρεωτικής ερ¬ 
γασίας, για 58 μονίμους υπαλλήλους της Σιβιτανιδείου 
Δημόσιας Σχολής Τεχνών και Επαγγελμάτων για χρονικό 
διάστημα από 1.1.2004 μέχρι 30.6.2004 και μέχρι 60 ώρες 
το μήνα για κάθε υπάλληλο συνολικά προκειμένου να κα¬ 
λυφθούν, εποχιακές, επείγουσες ή και έκτακτες υπηρε¬ 
σιακές ανάγκες της Σιβιτανιδείου Δημόσιας Σχολής Τε¬ 
χνών και Επαγγελμάτων. 

Η δαπάνη που θα προκύψει από την εκτέλεση των εγκρι- 
νομένων ωρών εργασίας ύψους συνολικά 93.200 ΕΥΡΩ 
περίπου, σε καμία περίπτωση δεν επιτρέπεται να υπερβεί 
τις πιστώσεις που έχουν εγγράφει στον προϋπολογισμό 
(229.000 ΕΥΡΩ). 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ.Φ 10045/2077/93 (7) 

Τροποποίηση των διατάξεων των περιπτώσεων α και β 
τηςπαρ. 4α του άρθρου 10 του Καταστατικού του Τα¬ 
μείου Συντάξεων Προσωπικού της Τράπεζας της Ελ¬ 
λάδος (ΤΣΠ-ΤΕ). 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 5 & 6 του άρθρου 40 του Ν. 
1902/1990 (138 Α). 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α 137), το Π.Δ. 437/85 «Καθορισμός και 
ανακατανομή των αρμοδιοτήτωντων Υπουργείων» (Α 157). 

3. Το Π.Δ. 372/95 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας, Πρό¬ 
νοιας και Κοινωνικών Ασφαλίσεων στο Υπουργείο Εργα¬ 
σίας» (ΦΕΚ201Α). 

4. Τις διατάξεις του Π.Δ/τος 213/1992 (102 Α). 

5. Τις διατάξεις της 80088/31.10.2001 (ΦΕΚ 1485/Β) 
Απόφασης του Πρωθυπουργού και του Υπουργού Εργα¬ 
σίας και Κοινωνικών Ασφαλίσεων «Ανάθεση αρμοδιοτή¬ 
των στους Υφυπουργούς Εργασίας και Κοινωνικών 
Ασφαλίσεων». 

6. Τις διατάξειςτου άρ. 29Ατου Ν. 1558/1985 που προ¬ 
στέθηκε με το άρθρο 27 του Ν. 2081/92 (Α154) και αντι- 
καταστάθηκε με το άρθρο 1 του Ν. 2469/1997 (38Α). 

7. Τις διατάξειςτου άρθρου 20του Ν. 2556/1997 (ΦΕΚ 
Α 270/24.12.1997). 

8. Το γεγονός ότι από τις διατάξεις της απόφασης αυ¬ 
τής δεν προκαλείται επιβάρυνση στον Κρατικό Προϋπο¬ 
λογισμό αλλά στον Προϋπολογισμό του ΤΣΠ-ΤΕ, ύψους 
2.117 Ευρώ. Για την ανωτέρω δαπάνη έχει εγγράφει πί¬ 
στωση στον προϋπολογισμό του ΤΣΠ-ΤΕ. 

9. Την απόφαση του Δ.Σ. του ΤΣΠ-ΤΕ που λήφθηκε στην 
αρ. 609/31.3.2000 συνεδρίασή του. 


10. Τη γνωμοδότηση του Συμβουλίου Κοινωνικής Ασφά¬ 
λειας που λήφθηκε κατά την 5η/19.1.2004 συνεδρίασή 
του, αποφασίζουμε: 

Άρθρο 1 

Η παράγραφος 4α του άρθρου 10 του Καταστατικού 
του Ταμείου Συντάξεων Προσωπικού της Τράπεζας της 
Ελλάδος, αντικαθίσταται ως ακολούθως: 

«α) Οικογενειακό Επίδομα. 

Αυτό καθορίζεται σε ποσοστό 10% επί του ποσού της 
σύνταξης που καταβάλλεται σύμφωνα με τον κανονισμό. 

Το ανωτέρω επίδομα παρέχεται σε κάθε έγγαμο συντα¬ 
ξιούχο από ίδιο δικαίωμα. Σε περίπτωση λύσεως του γά¬ 
μου το επίδομα διακόπτεται εκτός αν υπάρχει άγαμο τέ¬ 
κνο το οποίο δεν έχει συμπληρώσει το 18ο έτος της ηλι- 
κίαςτου ή έχει συμπληρώσει μεν αυτό, αλλά όχι και το 24ο 
και εφόσον το τελευταίο αυτό εξακολουθεί τις σπουδές 
του σε σχολές της ημεδαπής αναγνωρισμένες από το 
Κράτος ή σε αντίστοιχες σχολές της αλλοδαπής εφόσον 
δεν ασκεί επάγγελμα ή δεν εργάζεται. 

Το ανωτέρω επίδομα χορηγείται επίσης και στους άγα¬ 
μους γονείς συνταξιούχους, με βάση τις προϋποθέσεις 
που χορηγείται σ’ αυτούς και το επίδομα τέκνων. 

Κατ’ εξαίρεση το επίδομα δεν διακόπτεται ή αν έχει δια¬ 
κοπεί επαναχορηγείται αν το άγαμο τέκνο είναι ή μετά τη 
διακοπή του επιδόματος καθίσταται εξ ολοκλήρου και 
οριστικά ανίκανο για οποιαδήποτε εργασία, εφόσον η ανι¬ 
κανότητα έχει επέλθει πριν από τη συμπλήρωση του 18ου 
έτους της ηλικίας του ή του 24ου έτους σε περίπτωση 
σπουδών. 

Σε περίπτωση που υπάρχει συρροή συντάξεων από 
πολλές αιτίες, στη χήρα σύζυγο ασφαλισμένου ή συντα¬ 
ξιούχου παρέχεται το πιο πάνω επίδομα επί του συνόλου 
των κ ατ α β άλλο μένω ν σε αυτή κατά μήνα συντάξεων 
εφαρμοζόμενης αναλόγως της διάταξης του άρθρου 17 
του Κανονισμού.» 

«β) Επίδομα τέκνων. 

Στον συνταξιούχο από ίδιο δικαίωμα που έχει τέκνα πα¬ 
ρέχεται επίδομα τέκνου, εφόσον σύμφωνα με τον Κανονι¬ 
σμό του Ταμείου, αυτό θα εδικαιούτο σύνταξης σε περί¬ 
πτωση θανάτου του συνταξιούχου. Το επίδομα αυτό κα¬ 
θορίζεται σε ποσοστό 5% για το πρώτο, 7,5% για το 
δεύτερο και 10% για το τρίτο και άνω, επί του ποσού της 
σύνταξης που καταβάλλεται κάθε μήνα στο συνταξιούχο 
και με την προϋπόθεση ότι το τέκνο για το οποίο χορηγεί¬ 
ται δεν ασκεί επάγγελμα ή δεν λαμβάνει σύνταξη από δι¬ 
κή του εργασία. 

Το παραπάνω επίδομα διακόπτεται εφόσον το τέκνο συ¬ 
μπληρώσει το 18ο έτος της ηλικίας του ή σε περίπτωση 
συνεχίσεως των σπουδών σε ανώτερα ή ανώτατα εκπαι¬ 
δευτικά ιδρύματα με τη συμπλήρωση του 24ου έτους. 

Κατ’ εξαίρεση το επίδομα δεν διακόπτεται ή αν έχει δια¬ 
κοπεί, επαναχορηγείται, αν το τέκνο έχει συμπληρώσει το 
18ο ή το 24ο έτος της ηλικίας του, είναι όμως ή μετά τη δια¬ 
κοπή του επιδόματος καθίσταται οριστικώς και εξολοκλή- 
ρου ανίκανο προς εργασία εφόσον η ανικανότητα έχει επέλ- 
θει πριν από τη συμπλήρωση των παραπάνω ορίων ηλικίας». 

Η ισχύς της απόφασης αρχίζει από την πρώτη του επο¬ 
μένου της δημοσίευσης μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




